**Raport Monitorimi i realizimit të zbatimit të Planit të Integritetit 2023**

**Bashkia Përmet**

Përmbajtja

[I. Hyrje 3](#_Toc170444146)

[I. Monitorimi i PI për bashkinë Përmet Viti 2023. 4](#_Toc170444147)

[I.1 Qasja Vlerësuese 5](#_Toc170444148)

[I.2 Metodologjia e vlerësimit. 5](#_Toc170444149)

[I.3 Mbledhja dhe analiza e të dhënave. 5](#_Toc170444150)

[II. Gjetjet e Raportit 6](#_Toc170444151)

[III. Konkluzione dhe Rekomandime 8](#_Toc170444152)

Lista e Figurave

[Figura 1: Statusi i Zbatimit të Masave 4](#_Toc170444174)

[Figura 3: Statusi i Zbatimit të Masave, Objektivi I 6](#_Toc170444175)

[Figura 4: Statusi i Zbatimit të Masave, Objektivi II 7](#_Toc170444176)

[Figura 5: Statusi i Zbatimit të Masave, Objektivi III 8](#_Toc170444177)

Hyrje

Integriteti institucional dhe lufta kundër korrupsionit konsiderohen si një nga prioritetet kryesore të qeverisë shqiptare. Në kontekstin e sektorit publik, integriteti konsiston në përmbushjen e detyrimeve të transparencës, llogaridhënies, etikës, ndershmërisë, efektivitetit dhe eficencës në kryerjen e detyrave dhe të ushtrimit të funksioneve rregullatore dhe administrative.

Miratimi dhe monitorimi i politikave kundër korrupsionit në nivelin e qeverisjes vendore është jetësuar nëpërmjet koordinimit dhe zbatimit të nismave anti-korrupsion të parashikuara në Strategjinë Ndërsektoriale Kundër Korrupsionit (SNKK) 2015-2023. Ndërkohë menaxhimi i riskut të integritetit për NJVV-të, si proces në vetëvete rrjeth nga objektivi specifik (objektivi A11) i SNKK dhe Planit të Veprimit (2018-2023), miratuar me VKM nr.516, datë 1.7.2020, si dhe qëllimit politik 5 të Strategjisë Ndërsektoriale për Decentralizimin dhe Qeverisjen Vendore 2023-20230 (SNDQV) - objektivi spaecifik 5.2: “Nxitja e politikave kundër korrupsionit në nivel vendor dhe konsolidimi i mëtejshëm i arritjeve mbi integritetin”, miratuar me VKM nr.252, datë 21.04.2023”. Ky proces vjen në linjë edhe me rekomandimet e Komisionit Evropian (2018) për Shqipërinë në kuadër të integrimit në Bashkimin Evropian, ku një nga rekomandimet e dhëna është zbatimi i dokumentit të Strategjisë Kundër Korrupsionit, duke iu referuar konkretisht mungesës së një sistemi funksional të menaxhimit të integritetit në institucionet publike në vend.

Procesi i menaxhimit të riskut të integritetit në nivel vendor, ka një qasje gjithëpërfshirëse ku angazhohen të gjitha strukturat e brendshme të bashkisë. Ndërsa hapi i parë i tij lidhet me hartimin e Planit të Integritetit për njësinë vendore (detajuar ky i fundit edhe me një Plan Veprimi 3-vjeçar), monitorimi dhe raportimi i planit të integritetit është etapa tjetër e menaxhimit të riskut në bashki. Monitorimi është periodik (çdo vit) dhe përfshin kryerjen e aktiviteteve nga ana e punonjësve dhe drejtuesve të bashkisë, për zbatimin e masave të miratuara për trajtimin e risqeve, në përputhje me përgjegjësitë që ata kanë. Ndërkaq raportimi është një procedurë e rregullt që siguron zbatimin e Planit të Veprimit për risqet e integritetit, sipas afateve kohore të parashikuara, për periudhën e kërkuar, për statusin e zbatimit të tyre për problematikat e hasura në zbatim si dhe përmban të dhëna për veprimtarinë e brendshme kontribuese, referuar kuadrit të brendshëm rregullator, burimeve njerëzore profesionale të qëndrueshme, si dhe transparencës e komunikimit me grupet e interesuara.

Agjencia për Mbështetjen e Vetëqeverisjes Vendore (AMVV) në kuadër të funksioneve të saj për realizimin e objektivave të Qeverisë Shqiptare për garantimin e qeverisjes së mirë, ka vijuar me procesin e monitorimit të zbatimit të planeve të integritetit në nivel bashkie për vitin 2023. Raporti i monitorimit është hartuar në përputhje me metodologjinë e monitorimit të Planit të Integritetit për institucionet e qeverisjes qëndrore. Analiza e të dhënave dhe vlerësimi i progresit të zbatimit të Planit të Veprimit të Planit të Integritetit për këtë periudhë raportimi është bërë në zbatim të Urdhrit nr. 553, datë 30.09.2021 “*Për miratimin e metodologjisë së monitorimit të Planit të Integritetit për institucionet e qeverisjes qëndrore*”.

**Raporti i Monitorimit të PI për bashkinë Përmet Viti 2023.**

Raporti i Monitorimit të zbatimit të Planit të Integritetit të bashkisë Përmet për vitin 2023, është i dyti dokument i hartuar në përputhje me Metodologjinë e Monitorimit të Planit të Integritetit për institucionet e qeverisjes qendrore, të miratuar me urdhrin e Ministrit të Drejtësisë 553, datë 30.09.2021.

Në Planin e Integritetit të bashkisë , janë përcaktur gjithsej 3 objektiva, për të cilat janë parashikuar fushat me risk dhe masat dhe aktivitete për realizimin e tyre, si vijon:

* **Objektivi I** **“***Forcimi, menaxhimi efektiv dhe zhvillimi i vazhdueshëm i burimeve njerëzore, për parandalimin dhe identifikimin e risqeve të integritetit për të gjitha nivelet dhe funksionet në bashki”.*
* **Objektivi II** “*Menaxhimi i riskut të integritetit për të gjithë bashkinë, me fokus në fusha të veçanta të përgjegjësisë”.*
* **Objektivi III “***Forcimi i kuadrit të brendshëm rregullator në aspekte të veçanta të etikës dhe integriteti”.*

Plani i Integritetit, është konceptuar i shtrirë në një periudhë 3-vjeçare dhe konkretisht 2021-2024.

Për bashkinë Përmet Plani i Integritetit për periudhën Janar-Dhjetor 2023, referuar në planin e veprimit për vitin 2023 janë planifikuar 21 aktivitete/masa për tu realizuar që i përkasin objektivit të dytë dhe objektivit të tretë.

**Situata e monitorimit të Planit të Integritetit Bashkia Përmet për periudhën janar – dhjetor 2023,** **rezulton si më poshtë**:

Nga monitorimi i procesit rezulton se, në totalin prej 21 masash (aktivitetesh) të parashikuara për zbatim për vitin 2023, janë **realizuar** 11 masa/aktivitete ose 52 % , **në** **proces realizimi** 6 masa/aktivitete ose 28% dhe **të parealizuara** 4 masa/aktivitete ose 20% sipas tabelës dhe grafikut si më poshtë: .

|  |  |  |
| --- | --- | --- |
| BashkiaPërmet | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete të parealizuara |
| Realizimi në total i objektivave të PI | 21 | 11 | 6 | 4 |

 STATUSI I ZBATIMIT TË MASAVE

Sa më sipër, gjatë vitit 2023, bashkia Përmet ka hartuar dhe miratuar disa dokumente strategjike në përmirësimin e kuadrit të brendshëm institucional, si dhe për aspekte të veçanta të integritetit, për rritjen e reziztencës institucionale ndaj risqeve të integritetit.

**Qasja Vlerësuese**

Raporti i monitorimit të zbatimit të planit të integritetit të bashkisë përmban një analizë të përgjithshme të zbatueshmërisë dhe progresit të vitit 2023, për aktivitete dhe masat të kuadrit riskut në fusha të vecanta të përgjegjësisë rregullator të performancës institucionale, si dhe për ti rezistuar shkeljeve të integritetit.

**Metodologjia e vlerësimit.**

Ky raport është hartuar në bazë të kontributit të dhënë nga drejtoritë dhe strukturat teknike të bashkisë, bazuar në aktivitetet dhe masat e parashikuara për zbatim për vitin 2023, në planin e veprimit të Planit të Integritetit dhe ecuria e deritanishme e tyre.

**Mbledhja dhe analiza e të dhënave**.

Të dhënat e këtij raporti janë grumbulluar nga Koordinatori i Integritetit të bashkisë në përmbushje të rolit të tij si struktura e posaçme përgjegjëse për mbledhjen dhe analizën e informacionit mbi ecurinë e raportit të monitorimit.

**Gjetjet e Raportit**

**Objektivi II “***Menaxhimi i riskut të integritetit për të gjithë bashkinë, me fokus në fusha të veçanta të përgjegjësisë*”

Në tërësinë e tij, menaxhimi i integritetit i Bashkisë Përmet, paraqet sfida të cilat hasen më së shumti në fusha të veçanta të përgjegjësisë, të tilla si: fusha e menaxhimit financiar, menaxhimi i burimeve njerëzore, menaxhimi i pronave të bashkisë, shërbime publike si edhe planifikimi i territorit. Disa prej tyre konsistojnë në: rregullimi i ulët normativ i proceseve, paqartësi rreth proceseve dhe procedurave, linjave të hierarkisë dhe raportimit; kapacitete njerëzore të pamjaftueshme dhe të kufizuara teknike në shumicën e proceseve të punës; mbingarkesa e punës; bashkëpunim i ulët ndërmjet drejtorive të bashkisë; infrastruktura fizike dhe pajisjet e pamjaftueshme në bashki,

Ky objektiv për vitin 2023 përmban 16 masa/aktivitete specifike të planifikuara për tu zbatuar nga njësitë e përfshira, të cilat i referohen mjedisit të brendshëm institucional që promovon dhe garanton integritetin në të gjitha nivelet organizative nga të cilat janë realizuar 8 masa/aktivitete ose 50%, janë në proces realizimi 6 masa/aktivitete ose 37% janë në proces ..masa/aktivitete ose dhe nuk janë realizuar 2 masa/aktivitete ose 13% sipas tabelës dhe grafikut, si më poshtë

|  |  |  |
| --- | --- | --- |
| ObjektiviII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara për vitin 2023 | Masa dhe aktivitete plotësisht të realizuara | Masa dhe aktivitete nëproces | Masa dhe aktivitete të parealizuara |
| *Menaxhimi i riskut të integritetit për të gjithë bashkinë, me fokus në fusha të veçanta të përgjegjësisë”.* | 16 | 8 | 6 | 2 |

 REALIZIMI I MASAVE DHE AKTIVITETEVE

Për këtë periudhë monitorimi Janar- Dhjetor 2023 ky objektiv është realizuar në masën 50 % ku rezultojnë të a realizuara masat /aktiviteti si më poshtë:

* Pajisja me infrastrukturën e nevojshme të IT-së që mundëson aplikacionin e sistemit të kontabilizimit dhe përdorimin e tij;
* Trajnimi i personelit përkatës për hedhjen e të dhënave të inventarit të aseteve në këtë sistem;
* Sigurimi i kompjuterave për Drejtorinë e Financë- buxhetit, Taksave e Tregjeve ;
* Zhvillimi i aktiviteteve informuese dhe të dokumentuara për grupet e interesit dhe qytetarët në lidhje me përmbajtjen e PPV-së, PDV-së dhe përfitimet e pjesëmarrjes së qytetarëve në dëgjesa publike;
* Trajnimi i personelit të Drejtorisë së Urbanistikës dhe Planifikimit të Territorit për Procedurat e Konsultimit Publik;
* Ngritje e një Task Force me punonjës të bashkisë për të përshpejtuar mbarëvajtjen e këtij procesi, në mbështetje të rezultateve të analizës së kryer etj;

**Objektivi III “***Forcimi i kuadrit të brendshëm rregullator në aspekte të veçanta të etikës dhe integriteti*”.

Përmes këtij objektivi bashkia synon, rregulla të qarta të brendshme për kontrollet e integritetit të cilat janë thelbësore për menaxhimin efektiv të integritetit. Kuadri i brendshëm rregullator dhe politik duhet të jetë në përputhje me kornizën ligjore aktuale, si dhe me standardet më të mira të integritetit. Përvetësimi i këtyre rregullave nga i gjithë stafi i bashkisë është i domosdoshëm për të siguruar zbatim efektiv.

Gjatë periudhës raportuese lidhur me këtë objektiv janë planifikuar për vitin 2023 janë planifikuar për tu realizuar 5 masa/aktivitete nga të cilat janë realizuar 3 masa/aktivitete ose 60% nuk ka masa/aktivitete në proces % dhe nuk janë realizu 2 masa/aktivitete ose 40%, sipas tabelës dhe grafikut si më poshtë:

|  |  |  |
| --- | --- | --- |
| ObjektiviIII | Masa dhe Aktivitete | Realizimi i Masave dhe Aktiviteteve |
| Masa dhe aktivitete të parashikuara per vitin 2023 | Masa dhe aktivitete plotësisht të realizuara | Masa dhe aktivitete në proces | Masa dhe aktivitete te parealizuara |
| *Forcimi i kuadrit të brendshëm rregullator në aspekte të veçanta të etikës dhe integriteti* | 5 | 3 | 0 | 2 |

 REALIZIMI I MASAVE DHE AKTIVITETEVE

Për këtë periudhë monitorimi Janar- Dhjetor 2023, bashkia ka realizyuar, masat dhe aktivitete si më poshtë:

* Kompletimi i bazës rregullatore dhe PSV-së për procesin e monitorimit të performancës së shërbimit, duke përcaktuar rolet dhe përgjegjësitë e njësive përkatëse dhe duke vendosur kritere të matshme për administrimin e performancën së shërbimit publik;
* Realizimi i monitorimeve periodike për procesin e monitorimit të përformancës dhe kryerja e një analize mbi këtë proces;
* Informimi i titullarit të bashkisë mbi këtë analizë;

**Gjetje të tjera:**

* Të vijohet puna në fushën e menaxhimit të riskut të integritetit për të gjithë bashkinë me fokus fusha të veçanta të përgjegjësisë;
* Të hartohet dhe miratohet strategjia për menaxhimin e riskut sipas modeleve te praktikave më të mira si COSO;
* Përditësimi i listës së pronave sipas rezultateve të inventarizimit dhe regjistrimi i të dhënave përkatëse në sistemin e kontabilitetit;
* Të vijohet me Hartimin dhe miratimin e strategjisë së administrimit të pronave bashkiake;
* Publikimi i strategjisë në Programin e Transparencës;

**Konkluzione dhe Rekomandime**

Në përmbyllje të këtij raporti monitorimi për vitin 2023, të gjetjeve që ky document na ofron, të dhënave analitike të raportuara dhe të analizës së kryer, rezulton se:

* Bashkia Përmet ka vijuar me zbatimin e planit të Integritetit duke realizuar një nivel të mesëm të realizimit të masave të planifikuara për integritetin në 52% (41-60) për vitin 2023, për sa i përket realizimit të objektivave ka arritur një nivel të mirë realizimi në objektivin e tretë 60( 61-80) % duke sjellë një impakt pozitiv në përmirësimin e rritjes së nivelit të kuadrit të brendshëm rregullator.
* Të vijohet me zbatimin dhe raportimin e masave dhe angazhimeve të evidentuara më sipër që vijojnë të jenë në proces apo janë të parealizuara, sipas fushave të etikës, burimeve njerëzore dhe fushave të veçanta të përgjegjësisë
* Të fokusohet vëmendja në realizimin e masave/aktiviteteve sipas fushave të ndyshme funksionale në nivel bashkie
* Përmirësimi i kapaciteteve në strukturat përkatëse për zbatimin dhe raportimin sipas metodologjisë së monitorimit të PI.